钦定古今图书集成/明伦汇编/氏族典/第304卷 > 《廖用贤尚友录》 > 庄善
## 钦定古今图书集成/明伦汇编/氏族典/第304卷 > 《廖用贤尚友录》 > 庄善

按《尚友录》：善，楚人，白公之难，辞母将往死之。其母曰：
“弃亲而死君，可谓义乎？”善曰：“我闻事君者，内其禄而
外其亲。今所以养母者，君之禄也，身安得无死乎？”遂
辞行，比至公门，三废车中。其仆曰：“子惧矣。”曰：“惧，何不
返？”庄善曰：“惧者吾私也，死义者吾公也，君子不以私
害公。”遂及门，刎颈而死。